
Nr              din    

ANUNT

Spitalul Municipal Fălticeni organizează concurs, în conformitate cu Hotărârea Guvernului nr. 1336/2022 pentru aprobarea Regulamentului – cadru privind organizarea şi dezvoltarea carierei personalului contractual din sectorul bugetar plătit din fonduri publice, pentru ocuparea a postului vacant   pe perioadă nedeterminată, a funcției  contractuale, de execuție, vacante:
	Nr. posturi
	Denumire post
	Nivelul postului
	Sectie/Compartiment/ 
	Perioada si durata timpului de lucru
	Nedeterminata/ determinata

	1
	
Economist I
	S
	Compartimentul financiar contabil
	8 ore
	nedeterminata


Condiții generale:

Poate ocupa un post vacant de economist I , persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
    b) cunoaşte limba română, scris şi vorbit;
    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;
    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, 
infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
 h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.
 








II.Condiții specifice:
Pentru postul de economist I:  
a) studii superioare absolvite cu diplomă de licență în specialitatea stiinte  economice,
b) vechime in specialitate 3 ani si 6 luni.

III.Pentru înscrierea la concurs candidații vor depune un dosar care va conține următoarele documente:
(1) Pentru înscrierea la concurs candidaţii vor prezenta un dosar care va conţine următoarele documente:
a) formular de înscriere la concurs, conform modelului anexat;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului daca este cazul;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului daca este cazul ;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european
Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34, propunerea sa privind instrumentele necesare pentru asigurarea accesibilităţii probelor de concurs.
(2) Modelul orientativ al adeverinţei menţionate la alin. (1) lit. e) este prevăzut în anexa nr. 3 a Hotărârii nr. 1336/2022.
(3) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.
Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
(4) Copiile de pe actele prevăzute la alin. (1) lit. b)-e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea „conform cu originalul” de către secretarul comisiei de concurs.





Taxa de concurs este de 300 de lei și se achită în numerar la casieria unității.	
Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise şi/sau probei practice. 
Dosarele de concurs se depun la sediul spitalului, str.Cuza Voda nr.1     Fălticeni la Serviciul RUNOS/RSP în perioada 19.10.2026-30.10.2026 , între orele 12:30 – 15:00.
Nu se primesc dosare de înscriere după data și ora limită de înscriere,  
( 30.10.2026, ora 15:00).
Concursul constă în 3 probe succesive și anume:
a) Selecţia dosarelor de înscriere;
b) Proba scrisă ;
c) Interviul;
d) Se pot prezenta la etapa/proba următoare numai candidații declarați admiși la etapa/proba precedentă. Sunt declaraţi admişi candidaţii care au obţinut minimum 50 de puncte la proba scrisă, respectiv 50 de puncte la proba interviu, după caz.
    	În urma susţinerii tuturor probelor vor fi declaraţi admişi candidaţii care au realizat un punctaj minim de 50 de puncte, în urma calculării mediei aritmetice.
	Obţinerea postului se face strict în ordinea descrescătoare a punctajului realizat.
	Relații suplimentare se pot obține la Serviciul RUNOS, telefon 0752.126.626.

Calendarul de desfășurare a concursului: 
	Perioada, intervalul orar și data limită de depunere a dosarelor de înscriere la concurs:
	19.10.2026-30.10.2026 între orele 12:30 și 15:00. Data limită: 30.10.2026ora 15:00.

	Selecţia dosarelor de înscriere 
	02.11.2026, cu afișare rezultate în 02.11.2026

	Data de depunere a contestațiilor privind selecţia dosarelor de înscriere 
	03.11.2026

	Data afișării rezultatului contestațiilor privind selecţia dosarelor de înscriere 
	04.11.2026

	Data și ora probei scrise:
	09.11.2026, ora 12:00

	Data afișării rezultatului probei scrise:
	09.11.2026

	Data de depunere a contestațiilor privind proba scrisă:
	10.11.2026

	Data afișării rezultatului contestațiilor privind proba scrisă:
	11.11.2026

	Data și ora probei interviu:
	12.11.2026 ora 14,00

	Data afișării rezultatului probei interviu:
	12.11.2026

	Data de depunere a contestațiilor privind proba interviu:
	13.11.2026

	Data afișării rezultatului contestațiilor privind proba interviu:
	16.11.2026

	Data afișării rezultatelor finale
	16.11.2026



MANAGER,                                                                         SEF SERV.RUNOS/RPS  
Dr.Morariu Vlad Alexandru						     ec.Nechifor Marioara        

